Palju õnne, Tõnu! Mis sa selle teadmisega nüüd pihta hakkad, et ERR su aasta muusikuks valis?
Olen väga tänulik. Aga teenin ikka muusikat edasi nagu siiani. Teen seda nii hästi, kui suudan ja oskan. Ega see aasta pole eelmistest ju väga palju erinenud. Olen samamoodi oma laulu laulnud. Kuid jah, selle aasta lõppu jäi kaks väga olulist esiettekannet: tsükkel „Lageda laulud” koorile ja keelpillidele ning kooriteos „Päikeselaul”. Need olid teosed, mis olid mul kaua aega hinge peal ja ootasid oma aega.